انفتح باب القـاعه المـلكيـه الخـاصه بعائله خالد، دخلت بفستانها الابيض الطـــويل المزين بقطع الالماس من جهزة الصـدر وملمع بالكريستال دخلت و سـحبت ذليها اللي طوله عشـر امتار عليه نقـوش و اشكال مزينه بالكريستال، كانت رافعه شـعرها اللي فتحته للالون الاشقر و منزله خصل خفيفه مكياجها طبعا كان شـدو اسـود و لمعات و قليتر و روج احمــر ، دخلت امـيره خالد و هي تمشيء على بساط من الحرير الفضـي المزين بالدانتيل و الشيفونات الملمعه بالكريستال، كانت كاسات من الزهور و في منتصفها شـموع عطريه على اطراف ممشاها و الورد الجوري منثور على طريقها كانت فعلا اميـره، هنادي رفعت عينها بخوف بتشوف الصاله ابدا ما توقعت ان زواجها بيكون بكل هذي الفخامه، القاعه كانت مزينه بللورات شرارئك كلها كريستال و الشموع من فوقها مخليها على طراز القصـور في القصـص الخياله، حست بابتسامه بتظهر على وجهها بس توقفت لما حست بمدى توترها، قربت اسماء اللي كانت لابسه فستان بنفسجي مزين بكريستال فوشي منها و باست خدها و مشت معها لعــرشها كأميره مع التوأم اللي ما قربوا لانهم خايفيون تشـوف دموعهم (( عادي واجد تصير في العرس ههه ))،، وفي لحظتها بدا فنانها المفضل بالغناء..: